A következő spanyol nagydíj hétvégén az időmérőn a 13. helyett szerezte meg, megelőzve csapattársát, Barrichellót, aki a 18. helyett érte el. A másnapi futamon a 16. helyen intették le két kör hátrányban. A monacói hétvégén a 11. rajtkockát érte el, míg a futamon a falnak ment az alagútban, aminek következtében kiesett és a biztonsági autó mögött folytatta a mezőny a versenyt. Törökországban a 17. helyről rajtolhatott, míg a futam végéig meg is tartotta helyét egy kör hátrányban az éllovas Lewis Hamiltonhoz viszonyítva. A kanadai nagydíjon az időmérőedzésen a 12. legjobb időt autózta. Négy ezreddel volt lassabb, mint Rubens Barrichello. A futamon az első körben Kobajasival harcolt, aki később kiesett a versenyből, míg Hülkenberget egy kör hátrányban a 13. helyen intették le.